Subscription Model มีพื้นฐานมาจากแนวคิดใด
Subscription Model มีพื้นฐานมาจากแนวคิดการขายสินค้าหรือบริการภายในระยะเวลาที่กำหนด ส่วนใหญ่จะเป็นรายเดือน ไม่ก็รายปี ธุรกิจ Subscription ส่วนใหญ่เน้นทำเงินผ่านการรักษาฐานลูกค้าประจำ/ลูกค้าเก่าให้ใช้บริการต่อไป มากกว่าหาลูกค้าใหม่ เพราะรายรับหลักของบริษัท Subscription ได้มาจากการชำระเงินแบบต่อเนื่องเป็นระยะเวลายาวนานของลูกค้าเก่า มากกว่าจ่ายเงินก้อนใหญ่เพียงครั้งเดียว ในปัจจุบันความนิยมในการใช้บริการ Subscription เริ่มเป็นที่นิยมมากกว่าการซื้อขาดเพื่อเป็นเจ้าของ สร้างความสำคัญให้กับ Customer lifetime value เป็นอย่างมาก

Subscription จะมีรายได้จากการต่ออายุใช้งานสินค้าหรือบริการแบบต่อเนื่อง โดยมากธุรกิจประเภทนี้จะคิดเงินเป็นรายเดือน หรือ รายปี รายรับหลักของบริษัท Subscription คือ การจ่ายเงินค่าบริการแบบต่อเนื่องในระยะยาว Customer Lifetime Value จึงมีความสำคัญกับธุรกิจประเภทนี้

Subscription Model มีจุดเด่นหลักที่ได้ประโยชน์ร่วมกันทั้งบริษัทและลูกค้า ลูกค้าของบริษัทจะได้รับความสะดวกสบายในการต่ออายุสมาชิกอัตโนมัติ และเข้าถึง Content มากมายโดยจ่ายไม่แพงมาก ส่วนตัวบริษัทก็สามารถขยายธุรกิจได้อย่างมั่นใจ โดยอาศัยตัวเลขรายรับแบบคาดการณ์และรายรับปัจจุบัน พร้อมกับได้ข้อมูลเชิงลึกของลูกค้า

3 ประเภทของธุรกิจ Subscription


1. บริการคลาวด์ (Software, Platform and Infrastructure) เป็นรูปแบบการให้บริการซอฟต์แวร์, แพลตฟอร์ม และโครงสร้างพื้นฐานในรูปแบบออนไลน์ซอฟต์แวร์ต่าง ๆ เช่น Adobe, Microsoft 365, WordPress, Wix, Microsoft Azure, Google Cloud ฯลฯ อาจเป็นได้ทั้ง ซอฟต์แวร์สำหรับการทำงาน, พื้นที่จัดเก็บข้อมูล หรือโครงสร้างพื้นฐานทั้งระบบบนคลาวด์ จ่ายค่าบริการตามระยะเวลาหรือตามสิทธิ์เข้าถึงฟีเจอร์ของบริการ


2. สินค้าต่าง ๆ Subscription รูปแบบนี้เป็นที่นิยมในอดีต โดยจะเป็นการชำระเงินรายเดือน เพื่อให้บริษัทที่เป็นห้างร้านต่าง ๆ ส่งสินค้ามาเมื่อถึงเวลาที่กำหนด เช่น ของกินแบบรวมกล่อง หรือเครื่องสำอางออกใหม่ หรืออาจจะเป็นอาหารสำหรับสัตว์เลี้ยง ปัจจุบันผู้ให้บริการเหล่านี้ก็อาจจะให้บริการผ่านแพลตฟอร์ม E-Commerce ของตน


3. Streaming ปัจจุบันธุรกิจด้านสื่อบันเทิงนิยมให้บริการผ่านสตรีมมิ่ง มักจะมาเป็นรูปแบบชำระเงินรายเดือนและรายปี เช่น YouTube, Spotify, Netflix อาจเป็นการจ่ายเงินเพื่อเข้าชม Content (เนื้อหา) ทั้งหมดในสตรีมมิ่ง บางแพลตฟอร์มอาจจะสามารถใช้บริการได้ฟรีอยู่แล้ว แต่สามารถจ่ายเงินเพื่อเพิ่มความสะดวกสบายและเข้าถึง Content พิเศษได้
ความรู้ทางการเงิน